અને છતાં, જો કોઈ આપણા ગળે છરી મૂકીને પૂછે કે અમિતાભ મિલેનિયમ સ્ટાર બન્યો તેનું કોઈ એક જ કારણ ગણાવો (તો જવાબ આપ્યા પછી છેવટે તો પોલીસ સ્ટેશને ફ્રિયાદ કરવી પડે કે આ માણસે મારા ગળે છરી મૂકી, પણ એ પહેલાં, જાન બચાવવા માટે જવાબ આપવો જ પડે) તો એવું કહી શકાય કે સામાન્ય પ્રેક્ષકોને સીત્તેરના દાયકાની અમિતાભની ફ્લ્મિોમાં એવું દેખાયું કે હું સામાન્ય માનવી હોવા છતાં જો અત્યંત અસામાન્ય પરિસ્થિતિમાં મુકાઉં તો અમિતાભની જેમ લડી લઉં… લડી શકું… આ જે તાદાત્મ્ય, જોડાણ, સંધાન લોકોનું અમિતાભ સાથે અને અમિતાભનું લોકો સાથે રચાયું એ હતું અમિતાભની સફ્ળતાનું રહસ્ય.